Priscilla Cooper Tyler
<s>Elizabeth Priscilla Cooper Tyler (14. jun 1816 – 29. decembar 1889) bila je snaha američkog predsjednika Johna Tylera koja je od 1842. do 1844. služila kao de facto Prva dama SAD.</s>

<s>Rodila se u New Yorku kao kćer uspješnog glumca Thomasa Aptrhorpea Coopera, a i sama je počela glumiti u dobi od 16 godina.</s><s>Porodično bogatstvo joj je, međutim, uništeno u vrijeme financijske panike 1837. godine.</s><s>Dvije godine kasnije je u Richmondu glumila lik Desdemone u Otelu; tada ju je zapazio Robert Tyler, najstariji sin bogatog plantažera i bivšeg senatora Johna Tylera.</s><s>Njih dvoje su se nedugo potom vjenčali u Pensilvaniji.</s><s>Iako su u tadašnjem američkom društvu postojale snažne viktorijanske predrasude prema pripadnicima glumačke profesije kao dnu društva, te iako su Cooperovi bili siromašni, porodica Tyler je Elizabeth toplo dočekala i u potpunosti prihvatila kao svoju novu članicu.</s>

<s>Godine 1840. je Tyler izabran za potpredsjednika, a 1841. je nakon iznenadne smrti Williama Harrisona preuzeo mjesto predsjednika.</s><s>Tada je njegova supruga Letitia bila invalid, te je Priscilla velikim dijelom preuzela dužnosti domaćice u Bijeloj kući.</s><s>Mjesto Prve dame je u potpunosti preuzela nakon smrti Tylerove supruge 1842. godine.</s><s>Kada se John Tyler 1844. oženio za Juliju Gardiner Tyler, napustila je Bijelu kuću, prepustivši joj mjesto Prve dame.</s>

<s>Tylerovi su se preselili u Philadelphiju, gdje joj je muž radio kao advokat i aktivist Demokratske stranke.</s><s>Po izbijanju građanskog rata su se opredijelili za južnjačku Konfederaciju i preselili u Richmond, gdje je je Robert neko vrijeme radio u južnjačkom Ministarstvu financija.</s><s>Po završetku rata su se preselili u Montgomery gdje je Tyler vodio lokalne novine.</s>

<s>Izvori</s>

<s>Prve dame SAD
Američke teatarske glumice</s>

